विवाह सहायता की राशि के लिए आवेदन 31 तक
भरतपुर | श्रमविभाग की ओर से निर्माण श्रमिक कर्मकार मंडल के तहत समस्त सहायता योजना का निष्पादन 31 दिसंबर तक किया जाना है। संभागीय संयुक्त-श्रम आयुक्त श्यामलाल सलोटिया ने बताया कि जिन बेटियों की शादी आवेदन 2015 में कर सहायता के लिए आवेदन किया है। उनका सत्यापन राजपत्रित अधिकारी से निर्धारित प्रारूप में करवाकर 31 दिसंबर तक कार्यालय में जमा कराएं। ताकि सहायता राशि को खाते में जमा कराया जा सके। उन्होंने बताया कि मजदूरों के छात्र-छात्राओं की छात्रवृति, प्रसूति सहायता, मेधावी छात्रवृति के आवेदन सोमवार तक स्वीकृत किए गए। जिनके भुगतान की कार्यवाही जारी है। संबंधित खाता संख्या शीघ्र जमा कराएं
गैस कनेक्शन को लेकर अधिक पैसे लिए
भुसावर | गांवपथैना निवासी नेक राम ने गैस एजेन्सी द्वारा बीपीएल उपभोक्ता से गैस कनैक्शन की एवज में अधिक रुपए लेने की शिकायत भुसावर उपखण्ड अधिकारी से की है। जिस पर उपखण्ड अधिकारी ने तहसीलदार को जांच करने के निर्देश दिए है। बीपीएल गैस उपभोक्ता पथैना निवासी नेक राम ने गैस एजेन्सी द्वारा बीपीएल गैस कनैक्शन में निर्धारित राशि से अधिक राशि वसूलने को लेकर उपखण्ड अधिकारी कैलाश चन्द मीणा को शिकायत की। दर्ज शिकायत में बताया कि गैस एजेन्सी द्वारा निर्धारित राशि 350 रुपए होने के बावजूद दो हजार रुपए बगैर गैस चूल्हे के वसूल किए तथा रसीद मांगने पर अभद्र व्यवहार किया। उपखण्ड अधिकारी कैलाश चन्द मीणा ने जांच के निर्देश तहसीलदार भुसावर को दिए है।
hin_Deva hin_Deva hin_Deva hin_Deva